تورکیه‌دکی خاریجی اینفورماسیا نماینده لری 15 ایی‌یول چئوریلیشه جهدین ایزلرینی یئرینده‌جه تدقیق ائتمک مقصدی ایله آنکارایا گلدیلر.
باش ناظرلیگین مطبوعات یاییم اینفورماسیا مودیرلیگی‌نین تشکیل ائتدیگی پروقرامدا ژورنالیست‌لر چئوریلیشه جهد زامانی هدف گؤتورولن اساس یئرلری گزدیلر.
باش ناظرین معاوینی نومان کورتولموش ژورنالیست‌لرله چانکایا کؤشکونده بیر آرایا گله‌رک، او گئجه باش وئرن‌لری ایضاح ائتدی.
ژورنالیست‌لر داها سونرا هوجوم‌لارین هدف‌لرین‌دن بیری اولان تورکیه بؤیوک میلت مجلیسینی   زیارت ائده‌رک 15 ایی‌یول گئجه‌سی یاشانان خیانتین ایزلرینی یئرینده‌جه تدقیق ائتدیلر.
تورکیه بؤیوک میلت مجلیسی نین باش کاتیبی عرفان نظیر اوغلو او گئجه مجلیسده یاشانان‌لاری ژورنالیست‌لره ایضاح ائتدی.
خاریجی اینفورماسیا نماینده لری چئوریلیشه جهد نتیجه‌سینده جدی معنادا زیان وورولان آنکارا‌داکی پلیس مودیرلیگینی ده زیارت ائده‌رک خارابایا چئوریلمیش بینادا خاین هوجوم‌لارین نه قدر مرحمت‌سیز شکیلده حیاتا کئچیریلدیگینی گؤردولر.
چئوریلیشه جهد زامانی ان شدت‌لی هوجومون حیاتا کئچیریلدیگی آنکارانین گؤلباشی قصبه‌سیندکی خصوصی حرکات ایداره‌سی صدرلیگینی ده زیارت ائدن ژورنالیست‌لر 47 پلیس امکداشی‌نین شهید اولدوغو مرکزی ده یاخین‌دان گوردولر.
موختلیف اؤلکه‌لردن گلن ژورنالیست‌لر، چئوریلیشه جهد ائدن‌لرین هدفینده اولان تورکیه رادیو و تلویزیون قورومونو (ت رت) دا زیارت ائتدیلر.
ژورناسیت‌لری ت رت خبر و ایدمان یاییم‌لاری ایداره‌سی‌نین صدر مواوینی کودرت دوغاندمیر قارشیلاییب.
دوغان دمیر او گئجه خاین‌لرین هر کسی یئره یاتیردیب آرخا‌دان قول‌لارینی باغلادیق‌لارینی سؤیله‌یه‌رک، ژورنالیست‌لره او گئجه سلاح گوجو ایله گیریلن ایستودیانی دا گزدیردی.
خاریجی اینفورماسیا نماینده لری ت رت ده کی همکارلاری‌نین دهشتی یاشادیغی یئرلرده چکیلیش‌لر ده آپاردیلار.
